প্রথম পোস্টারের কাজ একটি শর্ট ফিল্মের জন্য৷ বন্ধু তথাগত ঘোষ সত্যজিৎ রায়ের ভক্ত৷ একটা শর্ট ফিল্ম বানিয়েছিলেন৷ ‘তথাগতকে একদিন আমি হাতে আঁকা পোস্টার নিয়ে আমার ভাবনার কথা বলি। সব শুনে ওর ছবির জন্য একটা পোস্টার তৈরি করতে বলে। সুযোগ হাতছাড়া করিনি। ঝটপট একটা পোস্টার এঁকে দিই। সেটা দেখে ওর খুব পছন্দ হয়ে যায়। সেটাকেই ওই ছবির পোস্টার করে দেয়৷ সেই আমার প্রফেশনাল জগতে হাতেখড়ি বলা যায়৷ তারপর অন্যান্য ছবি আর নাটকে কাজের জন্য ডাক পাই’,শুরুর দিনগুলির কথা মনে করে বলেন একতা৷